CELEX: 32005R2027
Language: mt
Date: 2005-12-13 00:00:00
Title: 2027/2005/KE: Regolament tal-Kummissjoni (KE) Nru 2027/2005 tat- 13 ta’ Diċembru 2005 dwar il-ftuħ ta' kwota tariffarja għas-sena 2006 għall-importazzjoni fil-Komunità Ewropea ta' xi oġġetti mill-Iżlanda li jkunu ġew mill-ipproċessar ta' prodotti agrikoli li jissemmew fir-Regolament tal-Kunsill (KE) Nru 3448/93

21.11.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  335
               
            REGOLAMENT TAL-KUMMISSJONI (KE) Nru 2027/2005
      tat-13 ta’ Diċembru 2005
      dwar il-ftuħ ta' kwota tariffarja għas-sena 2006 għall-importazzjoni fil-Komunità Ewropea ta' xi oġġetti mill-Iżlanda li jkunu ġew mill-ipproċessar ta' prodotti agrikoli li jissemmew fir-Regolament tal-Kunsill (KE) Nru 3448/93
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 3448/93 tas-6 ta' Diċembru 1993 li jistabbilixxi l-arranġamenti kummerċjali applikabbli għal ċerti oġġetti li jirriżultaw mill-ipproċessar tal-prodotti agrikoli (1), b'mod partikolari, l-Artikolu 7(2) tiegħu,
      Wara li kkunsidrat id-Deċiżjoni tal-Kunsill 1999/492/KE tal-21 ta' Ġunju 1999 dwar il-konklużjoni tal-ftehim taħt forma ta' skambju ta' ittri bejn il-Komunità Ewropea minn naħa u r-Repubblika ta' l-Iżlanda mill-oħra, dwar il-Protokoll Nru 2 tal-ftehim bejn il-Komunità Ekonomika Ewropea u r-Repubblika ta' l-Iżlanda (2), u b'mod partikolari l-Artikolu 2 tagħha,
      Billi:
      
                  (1)
               
               
                  Il-ftehim taħt forma ta' skambju ta' ittri bejn il-Komunità Ewropea minn naħa u r-Repubblika ta' l-Iżlanda mill-oħra dwar il-Protokoll Nru 2 tal-ftehim bejn il-Komunità Ekonomika Ewropea u r-Repubblika ta' l-Iżlanda, approvat bid-Deċiżjoni 1999/492/KE, jistabbilixxi kwota tariffarja annwali applikabbli għall-importazzjoni ta' prodotti taz-zokkor, ċikkulata u prodotti oħra ta' l-ikel li fihom il-kawkaw li joriġinaw mill-Iżlanda. Din il-kwota għandha tinfetaħ għas-sena 2006.
               
            
                  (2)
               
               
                  Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa ċerti dispożizzjonijiet ta' applikazzjoni tar-Regolament tal-Kunsill (KEE) Nru 2913/92 li jistabbilixxi l-kodiċi doganali Komunitarju (3), jiffissa r-regoli għall-ġestjoni tal-kwoti tariffarji. Jeħtieġ li jkun previst li l-kwota tariffarja miftuħa permezz ta' dan ir-Regolament titmexxa skond dawn ir-regoli.
               
            
                  (3)
               
               
                  Il-miżuri mniżżla f'dan ir-Regolament jaqblu ma' l-opinjoni tal-Kumitat ta' Tmexxija għall-kwistjonijiet orizzontali dwar il-kummerċ ta' prodotti agrikoli pproċessati li mhumiex imniżżla fl-Anness I,
               
            ADOTTAT DAN IR-REGOLAMENT:
      Artikolu 1
      Mill-1 ta' Jannar sal-31 ta' Diċembru 2006, l-oġġetti importati fil-Komunità mill-Iżlanda li jidhru fl-Anness huma suġġetti għad-dazji indikati f'dan l-Anness fil-limitu tal-kwota annwali msemmija hemmhekk.
      Artikolu 2
      Il-kwota tariffarja msemmija fl-Artikolu 1 tiġi ġestita mill-Kummissjoni skond l-Artikoli 308(a), 308(b) u 308(c) tar-Regolament (KEE) Nru 2454/93.
      Artikolu 3
      Dan ir-Regolament jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
      Japplika mill-1 ta' Jannar 2006.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, nhar it-13 ta’ Diċembru 2005.
         
            
               Għall-Kummissjoni
            
            Gunter VERHEUGEN
            
               Viċi-President
            
         
      
      
         (1)  ĠU L 318, ta' l-20.12.1993, p. 18. Regolament kif emendat l-aħħar mir-Regolament (KE) Nru 2580/2000 (ĠU L 298, tal-25.11.2000, p. 5).
      
         (2)  ĠU L 192 ta' l-24.7.1999, p. 47.
      
         (3)  ĠU L 253 tal-11.10.1993, p. 1. Regolament kif emendat l-aħħar bir-Regolament (KE) Nru 883/2005 (ĠU L 148 tal-11.6.2005, p. 5).
      
         ANNESS
         
                     Numru ta' l-ordni
                  
                  
                     Kodiċi NM
                  
                  
                     Deskrizzjoni
                  
                  
                     Kwota
                  
                  
                     Rata tad-dazju applikabbli
                  
               
                     09.0799
                  
                  
                     1704 90 10 
                     1704 90 30 
                     1704 90 51 
                     1704 90 55 
                     1704 90 61 
                     1704 90 65 
                     1704 90 71 
                     1704 90 75 
                     1704 90 81 
                     1704 90 99 
                  
                  
                     Ħelu (inkluża ċikkulata bajda) mingħajr kawkaw tas-subintestatura tal-kodiċi NM 1704 90 
                  
                  
                     500 tunnellata
                  
                  
                     50 % tar-rata tad-dazju ta' pajjiż terz (*) b'massimu ta' € 35.15/100 kg
                  
               
                     1806 32 10 
                     1806 32 90 
                     1806 90 11 
                     1806 90 19 
                     1806 90 31 
                     1806 90 39 
                     1806 90 50 
                     1806 90 60 
                     1806 90 70 
                     1806 90 90 
                     1905 31 11 
                     1905 31 19 
                     1905 31 30 
                     1905 31 91 
                     1905 31 99 
                     1905 32 11 
                     1905 32 19 
                     1905 32 91 
                     1905 32 99 
                  
                  
                     Ċikkulata u preparazzjonijiet oħrajn ta' l-ikel li fihom il-kawkaw tas-subintestatura tal-kodiċi NM 1806 32 , 1806 90 , 1905 31  u 1905 32 .
                  
               
            (*)  Rata ta' dazju għall-pajjiżi terzi: ir-rata magħmula minn dazju advalorem biż-żieda, fejn meħtieġ, ta' l-element agrikolu, limitat għar-rati massimi skond kif tipprevedih it-tariffa komuni doganali.